cyanic-selkie/wikianc huggingface dataset:
Zvārde vald
Vallas on kolm küla. Valla keskuses Striķis (vidējciems) oli 2022. aastal 45 elanikku. Jaunsētas on staatusega skrajciems 11 elanikuga aastal 2005. Zvejnieki on staatusega mazciems 55 elanikuga aastal 2005. Ülejäänud elanikud elasid külade koosseisu mitte kuuluvates taludes.
Kiidjärve külastuskeskus
Keskusest algab kaks loodusrada: Roiupalu õpperada (2,5 km) ja Kiidjärve-Taevaskoja-Kiidjärve matkarada (11,8 km).
Osula Juudapedastik
Osula Juudapedastik (ka Osula Juuda pedastik) on püha puudesalu Võrumaal Urvaste kihelkonna Osula külas.
Kajar
Kajar on eesti mehenimi.
2019. aasta 1. jaanuari seisuga oli eesnimi Kajar Eestis 100 mehel.
Mairika
Mairika on naisenimi.
2019. aasta seisuga oli see Eestis esinemissageduselt 1539. naisenimi. 1. jaanuari 2019 seisuga oli Eestis eesnimi Mairika 27 naisel.
Gaziantepi 20. augusti 2016 enesetapurünnak
'''Gaziantepi 20. augusti 2016 enesetapurünnak''' toimus 20. augustil 2016 kell 22:50 (kohaliku aja järgi) Gaziantepis kurdide pulmapeol. Rünnaku tagajärjel hukkus 54 inimest ja 66 inimest sai haavata.
Pulmapeol viibis 200 inimest, kellest 54 hukkus; hukkunutest 29 olid alla 18-aastased, neist 22 olid alla 14-aastased. Pruut pääses tervelt, peigmehe vigastused olid kerged.
Kasekamp
Kasekamp on eesti perekonnanimi.
Perekonnanimi Kasekamp (Kassekamp) on unikaalne perekonnanimi, mida on pandud vaid Einmanni mõisas Järva-Jaani kihelkonnas Järvamaal.
2018. aasta 1. jaanuari seisuga on perekonnanimi Kasekamp Eestis 32 mehel ja 28 naisel.
Nordic Fibreboard AS
Nordic Fibreboard AS (varem Skano Group AS, AS Viisnurk) on Eesti puidutöötlemisettevõte.
Ettevõtte ajalugu ulatub aastasse 1945, mil asutati riiklik ettevõte Pärnumaa Tööstuskombinaat. Aastal 1962 sai ettevõtte nimeks puidutöötlemiskombinaat "Viisnurk". Aastal 1990 algas ettevõte erastamine: algul müüdi 27,4% ettevõte aktsiatest eraaktsionäridele, aastal 1994 omandas ülejäänud aktsiad (72,6%) AS VN Holding.
Aastal 1997 noteeriti ettevõtte aktsiad NASDAQ OMX Tallinna börsil. Alates 2. aprillist 2018 liigutati aktsiad Tallinna Börsil põhinimekirjast lisanimekirja.
Aastal 2012 sai ettevõtte nimeks Skano Group AS.
Skano Group AS uus ärinimi alates 11. detsembrist 2019 on Nordic Fibreboard AS.
Maria Ressa
pisi|Maria Ressa Maria Angelita Ressa (sündinud 2. oktoobril 1963 Manilas) on Filipiinide ajakirjanik, esimene filipiinlasest Nobeli rahuauhinna laureaat.
George B. Post
George Browne Post (15. detsember 1837 Manhattan New Yorgi osariik – 28. november 1913 Bernardsville New Jersey osariik) oli Ameerika Ühendriikide teenekas arhitekt, kes väljaõppinult viljeles beaux-arts 'i traditsiooni uusbarokis.
Maria Ressa
Ta on õppinud Princetoni Ülikoolis bioloogiat ja inglise keelt.
Nordic Fibreboard AS
2020. aastal otsustati sulgeda Püssi puitkiudplaadi tehas, jätkatakse ainult Pärnu puitkiudplaadi tehasega ning kinnisvaraarendusega.
George B. Post
Mitmed tema kõige iseloomulikumad projektid oli tehtud ärihoonetele, mille uuenenud nõudmised muutsid traditsioonilisi disainilahendusi. Paljud tema valminud ehitistest on tänapäevaks lammutatud, kuna asusid New Yorgi ja teiste linnade kinnisvaraliselt pidevalt arenevates piirkondades ehk ärikeskustes ning olid moderniseerimise käigus likvideeritavad. Mõned tema nüüdseks kadunud hooned olid ajastutruud eeskujud ja maamärgid.
Maria Ressa
2018. aastal oli ta ühena niinimetatud Valvuritest ajakirja Time aasta inimene.
2021. aastal pälvis ta koos Venemaa sõltumatu ajakirjaniku Dmitri Muratoviga Nobeli rahuauhinna. Komisjon põhjendas Ressale selle auhinna andmist sellega, et Ressa kasutab väljendusvabadust, et paljastada võimu kuritarvitamist, vägivalda ja kasvavat autoritaarsust Filipiinidel.
Nordic Fibreboard AS
Ettevõtte suurimaks omanikuks on läbi haldusfirma Pärnu Holdings OÜ investor Joakim Helenius.
George B. Post
Tema kaheksakorruseline Equitable Life Assurance Society hoone (1868–1870) oli esimene büroohoone, mis oli mõeldud liftide kasutamiseks. Lower Manhattani tänavas Dey Streetis asunud Western Union Telegraph Building (1872–1875) oli esimene 10-korruseline büroohoone, tulevastele kõrghoonetele eelkäijaks. New York World Building (1889–1890) oli mõnda aega kõrgeim hoone New Yorgis. Samuti projekteeris ta silmapaistvaid avalikke ja poolavalikke hooneid, mille hulka kuuluvad näiteks New York Stock Exchange Building, Bronx Borough Hall ja Wisconsini osariigi kapitoolium.
Ta oli Ameerika Arhitektide Instituudi VI president aastail 1896–1899, pälvides selle kuldmedali aastal 1911.
Nordic Fibreboard AS
Tunnustus
Aastal 2001 andis Ettevõtluse Arendamise Sihtasutus ettevõttele aunimetused "Aasta ettevõte 2000" ja "Piirkonna edendaja 2000".
Pearu Peterson
Pearu Peterson (sündinud 11. jaanuaril 1971 Tallinnas) on eesti matemaatik ja füüsik.
Elulugu
Pearu Peterson on ehitaja poeg.
Peterson on lõpetanud 1991. aastal Tallinna 1. Kutsekeskkooli väikelaeva mehaaniku erialal ja 1997. aastal Tallinna Tehnikaülikooli (TTÜ) loodusteaduste magistrina tehnilise füüsika alal. 2001. aastal kaitses ta samas loodusteadustes väitekirja "Multi-soliton interactions and the inverse problem of wave crests" (Tallinn, 2001) ja sai filosoofiadoktori kraadi.
1991–1992 töötas ta laevamehaanikuna, 1992–1997 TTÜ Küberneetika Instituudis insenerina, 1994 ühtlasi Soomes Valtion Teknillinen Tutkimuskeskuse (VTT) Mereuuringute Keskuses uurijana, 1995 TTÜ informaatika õppetooli assistendina ja 1996–1997 Twente Ülikoolis Hollandis uurijana. 1997–2003 oli ta TTÜ Küberneetika Instituudi teadur, 2001–2003 ühtlasi Twente Ülikooli järeldoktorant. 2003. aastast on ta TTÜ Küberneetika Instituudi vanemteadur.
Teadustöö
Pearu Petersoni uurimisvaldkonnad on matemaatilise füüsika mittelineaarsed võrrandid, solitonide teooria, ekstreemsed lained ja teadusarvutuste tarkvara (F2PY, SciPy, jm) arendus. Ta on avaldanud 13 teadustrükist.
Varniai Peeter-Pauli kirik
thumb|Kiriku sisevaade
Varniai Peeter-Pauli kirik (leedu keeles Varnių Šv. apaštalų Petro ir Pauliaus bažnyčia) on kirik ja endine katedraal Leedus Varniai linnas aadressil M. Valančiaus g. 4. See kuulub katoliiklastele ning oli endise Medininkai, hiljem Žemaitija piiskopkonna kasutuses. Tegemist on vanima katoliku kirikuga Žemaitijas.
Kirikuhoone
Kirik on barokkstiilis ristikujulise põhiplaaniga basiilika. Kirikul on kaks torni. Hoonel on kolm löövi. Kirikus asub kaksteist altarit. Peaaltari lõi aastal 1694 Maumo Poloni Königsbergist. Kiriku all asub Žemaitija piiskoppide hauakamber, kuhu on maetud 10 piiskoppi. Ka kiriku seinasid kaunistavad XVII-XVIII sajandil maalitud portreed ja piiskoppide epitaafid.
Kirikuaia ümber on piirdemüür. Aastal 1914 avati selle territooriumil Lourde'i grott.
Pál Losonczi
pisi|Pál Losonczi Pál Losonczi (sünninimi Pál Laklia; 18. september 1919 Bolhó, Somogyi komitaat – 28. märts 2005 Kaposvár) oli Ungari kommunistlik riigitegelane.
Varniai Peeter-Pauli kirik
Praegune hoone
Praegust kivist kirikuhoonet hakati ehitama aastal 1681 ja see valmis aastal 1691. Ehitustöid rahastas piiskop Kazimierz Pac. Aastail 1587–1773 tegutsesid Varniais jesuiidid. Aastal 1740 valmis nende vaimuliku seminari hoone, mille asemele nad aastal 1771 uue kivist hoone ehitasid. Aastal 1570 toodi Varniaisse üle ka seni Kražiais tegutsenud vaimulike seminar.
Pál Losonczi
14. aprillist 1967 kuni 25. juunini 1987 oli Pál Losonczi Ungari Rahvavabariigi Presidendinõukogu esimees (formaalselt riigipea).
Varniai Peeter-Pauli kirik
Praegune hoone
Aastal 1817 Varniai põles; tules sai kannatada ka katedraal. Piiskop eraldas selle remondiks 15 000 hõberubla. Aastal 1821 paigaldati kirikusse kohaliku meistri Juozapas Vaiciulevičiuse valmistatud orel.
Armin Laschet
pisi|Armin Laschet (2021) Armin Laschet (sündinud 18. veebruaril 1961 Aachenis) on Saksamaa poliitik, Nordrhein-Westfaleni liidumaa peaminister alates 2017. aastast.
Kärbesõis
Kärbesõis (ebatäpselt kärbseõis; Ophrys insectifera L., sünonüümid Ophrys muscifera Hud., Ophrys myodes (L.) Jacq.) on sugukonda käpalised ja perekonda putukõis kuuluv taimeliik. Kärbesõie rahvapärased nimetused on kärbselill, kärbsejuur ja kärblase juur.
Armin Laschet
Ta on õppinud õigusteadust Müncheni ja Bonni ülikoolis. Lisaks on ta õppinud ajakirjandust.
Kärbesõis
2015. aastal valiti Eestis aasta orhideeks kärbesõis. Aasta orhidee valimise eesmärk on liiki laiemalt tutvustada, selle elu lähemalt uurida, saada täpsemat pilti liigi levikust Eestis ja pöörata rohkem tähelepanu leiukohtade kaitsmisele.
Armin Laschet
22. jaanuaril 2021 valiti Laschet Saksamaa Kristlik-Demokraatliku Liidu esimeheks. Sellel ametikohal oli ta kuni 22. jaanuarini 2022. Ta on olnud Bundestagi ja Euroopa Parlamendi liige.
Kärbesõis
Kõik Eestis kasvavad orhideeliigid on 1983. aastast riikliku looduskaitse all. Kärbesõis kuulub II kaitsekategooriasse.
Armin Laschet
Laschet on CDUs mõõduka suuna esindaja ja temalt oodati liidukantsler Angela Merkeli tsentristliku poliitika jätkamist, kui ta sügisel 2021 uueks liidukantsleriks oleks valitud.
Kärbesõis
Nimetus
Kärbesõie ladinakeelne perekonnanimetus Ophrys (vkr όφρύς ’kulm’) viitab kulmudele ning liigiepiteet insectifera tähendab ladina keeles sõna-sõnalt putukakandjat (insectum – ’putukas’, fero – ’kandma’).
Kärbesõis on saanud nimetuse õie välimuse järgi, mis meenutab kärbest oma erinevate õiekattelehtedega – tiivad moodustuvad sametjatest ja punakaspruunidest seljale kokku pandud sisemistest õiekattelehtedest, jalad moodustuvad alumistest pruunidest õiekattelehtedest ja ka peenikesed tundlad on õiel eristatavad. Kärbse pea moodustab õiel tegelikult emakas ning silmadeks on läikivad kühmukesed ehk tolmukad.
Sellist taimedel esinevat putuka välimuse matkimist kutsutakse Pouyanniani mimikriks.
Süstemaatika
pisi|left|Ophrys insectifera ochroleuca Kärbesõis kuulub kaitse all olevate käpaliste ehk orhideeliste sugukonda (Orchidaceae) ja perekonda putukõielised (Ophrys). Putukõielised on tuntud selle poolest, et nad sarnanevad välimuselt putukatega ning paljunevad pseudokopulatsiooni teel. Arvatakse, et putukõie perekonna kitsa levilaga endeemsetel liikidel ei ole pikk ajalugu ning nii mõnigi neist on hübriidset päritolu.
Kasvukoht
Kärbesõis eelistab kasvamiseks lubjarikkaid niiskeid niite, kuid seda võib kohata ka päris kuivadel niitudel. See kasvab päris- ja looniitudel, puisniitudel, madalsoodes, hõredamates loometsades ning kadastikes. Limiteerivaks teguriks kasvamisel on lubjalembesus.
Õis
pisi|Õied
Õied on väikesed pruunides toonides lühiraoga mitmesugulised õied. Õiele annavad värvuse mitmesugused antotsüaanid.
Õie välimised helerohelised õiekattelehed on kuni 8,5 mm pikkused, sisemised sametised õiekattelehed aga kuni 5 mm pikkused. Värvus varieerub sisemistel õiekattelehtedel hele-punakaspruunist kuni mustani. Harva leidub heledaid, punase pigmendita õisi. Kandelehed on õiealusel pikad ja süstjad. Kärbesõie kolmehõlmaline sametjas huul on suur ja lame, värvuselt punakaspruun, servadel heledam. Huule keskmine hõlm on lõhenenud, mille keskel on kaks valget või sinakat laiku, mis sageli sulavad üheks. Õie ülaosas on kaks tumedat emakaga kokku kasvanud tolmukat, mille peal on heledad täpid.
Õied kasvavad taimel koondununa pikka, umbes 5–20 cm pikkusesse hõredasse ühekülgsesse õisikusse. Kärbesõie ühel varrel võib olla korraga kuni 14 õit, kuid enamasti on neist ühel ajal avatud vaid 2–3 ehk osa õitest pole veel avanenudki, kui teised juba närtsivad.
Liigi piires võib õie värv ja kuju suurel määral varieeruda.
Vili
Kärbesõie viljaks on kuni 1,8 cm pikkused püstised ovaalsed kuprad. Vili valmib juuli alguses.
Leht
Taime varre alumises osas on 2–4 kitsast teravatipulist kaarroodset sinakasrohelist lihtlehte, ülaosas on aga 1–2 väikest teravatipulist lehte. Lehe pikkus on 4,5–10 cm ja laius kuni 2 (harva ka 3) cm. Lehed asetsevad tupjalt ümber varre.
Vars
Kärbesõie vars on püstine, värvuselt kollakasroheline, taime alusel on 1–2 labata lehetuppe.
Kõrgus
Kärbesõis kasvab umbes 18–35 cm kõrguseks, jäädes Eestis kasvavate käpaliste suhtes siiski keskmist kasvu taimeks. Harvematel juhtudel võib lill kasvada ka poole meetri pikkuseks.
Juuremugul
Kärbesõie juuremugul on ümar või veidi piklik ja tömbi alusega. Mugula läbimõõt on umbes 0,5 cm. Mugula toitained on taime poolt ära kasutatud õitsemise ja viljade valmimise lõpuks, sügisel moodustuvad mugula peale uue võrse algmed.
Õitsemisaeg
Kärbesõie õitseaeg on suve alguses, juuni lõpus-juulis, mil leherosett on vähe märgatav. Suve lõpu poole, juulis-augustis, mil kärbesõiel on alanud puhkefaas ja rohelised lehed kadunud, valmivad varrel püstiselt asetsevad kuni paarisentimeetrised kuprad. Rohelisi lehti on taas võimalik näha kas hilissügisel või varakevadel.
Puhkeaastat ehk dormantsust esineb kärbesõiel harva. Hollandis Gerendali kaitsealal tehtud uuringus selgus, et vaid kolmel isendil 194-st registreeriti puhkeaasta.
Tolmeldamine
pisi|Tolmeldajateks on isased erak- ja kaevurherilased 20. sajandil avastas üks Prantsusmaa teadlane, et taimed, mis matkivad mingi putuka välimust, võivad teha seda just seetõttu, et see tekitab mõnedes putukates sugulist erutust ja meelitab neid sellega kohale, mis garanteerib tolmeldamise.
Aga mida isased putukad ei tea, on see, et putukõie perekonna orhideedel puudub nektar. Isased putukad, saamata midagi aru, hakkavad tegema paaritamisliigutusi ja saavad tegelikest isaskärbesõitelt kaasa tolmupaki, mis järgmisele õiele suundudes satub emakasuudmele. Seda protsessi nimetatakse pseudokopulatsiooniks, mille käigus toimub kopulatsioonile lähedane käitumine ühelt või mõlemalt osapoolelt, aga ei toimu tegelikku suguühet. Pseudokopulatsiooni kasutavad taimed peamiselt tolmeldamise eesmärgil. Selle triki ohvriks langevad tavaliselt noored ja kogenematud isased.
Tagamaks edukas paljunemine ka putukate vähesuse korral, toimub kärbesõitel ka isetolmlemist, mis juhul seemned valmivad apomiktiliselt, arenevad viljastamata. Seda on uuritud Kesk-Euroopas, kuid Eestis veel mitte.
Paljunemine
Kärbesõis paljuneb seemnetega. Ühes viljas ehk kupras on tuhandeid seemneid, levides tuule või loomade abiga. Üks seeme kaalub vaid 0,005 mg.
Levila
Eestis võib kärbesõit kohata kõige tihedamini mandri loodeosas ja lääneosas saartel, Kesk- ja Põhja-Eestis leidub seda vähem ning kõige vähem leidub seda Lõuna-Eestis, kus seda peetakse harulduseks. Euroopas on kärbesõis suurima mitmekesisusega levinud Kesk- ja Lõuna-Euroopas, seal peamiselt Vahemere maades. Ida- ja Lääne-Euroopas esineb teda suhteliselt vähe. Eesti jääb liigi põhjaleviala piirile.
Looduskaitse
pisi|Kärbesõis on Eestis looduskaitse all Kärbesõis kuulub Eestis II kaitsekategooria katteseemnetaimede hulka. Eesti ohustatud liikide punases raamatus (2008) seisab kärbesõie juures märge „ohulähedane“.
Kärbesõit ohustab sobivate kasvukohtade kadumine: niitude, karjamaade jms avamaade võsastumine niitmise või/ja karjatamise katkemisel ning soode kuivendamine ja turbavõtmine. Kärbesõiele on ohtlikud ka metssead, kes tuhnivad taime juuremugulad välja ning seejärel toituvad nendest. Paratamatult on kärbesõiele kahjulik ka inimene, kes võib seda tema haruldusest teadmata noppida.
Eestis on 25 kaitstavat ala, kus kärbesõis on üheks kaitse eesmärgiks: Rannaniidu hoiuala, Kalli maastikukaitseala, Vormsi maastikukaitseala, Rahkvälja maastikukaitseala, Osmussaare maastikukaitseala, Siplase looduskaitseala, Tihu looduskaitseala, Teesu looduskaitseala, Lümandu maastikukaitseala, Padise käpaliste püsielupaik, Treimani käpaliste püsielupaik, Võikaoja käpaliste püsielupaik, Esivere lennuvälja käpaliste püsielupaik, Taebla käpaliste püsielupaik, Torgu käpaliste püsielupaik, Punniranna käpaliste püsielupaik, Pussa käpaliste püsielupaik, Taaravainu käpaliste püsielupaik, Koolme allikate käpaliste püsielupaik, Läpi käpaliste püsielupaik, Kurese maastikukaitseala, Ohepalu looduskaitseala, Nabala-Tuhala looduskaitseala, Sarve maastikukaitseala ja Hiiumaa laidude maastikukaitseala.
Kokku on Eestis teada 744 kärbesõie leiukohta.
Ignati
Ignati (vene Игнатий) on vene mehenimi.
Nimi on vene keelde tulnud kreeka keelest, kus seda tunti kujul Ignatios (Ignátios). Algupäraselt on tegemist ladina nimega Ignatius.
Nime tuntumaid kandjaid:
Loit
Loit on eesti mehenimi.
2019. aasta 1. jaanuari seisuga oli Eestis eesnimi Loit 24 mehel. Loit oli levikult 1325. mehenimi.
Schneider
Schneider (saksa keeles 'rätsep') on saksa perekonnanimi. Saksamaal on see sageduselt kolmas perekonnanimi. pisi|Nime Schneider levik Saksamaal Eestis oli 2023. aasta 1. jaanuari seisuga perekonnanimi Schneider 181 inimesel (86 mehel ja 95 naisel). Perekonnanimede levikult oli Schneider meeste puhul 1020. ja naiste puhul 1015. kohal.
2022. aasta Saudi Araabia Grand Prix
2022. aasta Saudi Araabia Grand Prix (ametlikult Formula 1 STC Saudi Arabian Grand Prix 2022) oli 2022. aasta Vormel 1 hooaja teine etapp, mis toimus 27. märtsil 2022 Jeddah ringrajal Saudi Araabias.
Red Bulli piloot Max Verstappen võitis sõidu Ferrari sõitjate Charles Leclerci, kes sõitis võistluste kiireima ringi, ja Carlos Sainzi ees. Verstappeni võistkonnakaaslane ja parimalt stardikohalt alustanud Sergio Pérez oli neljas.
Taust
Etapp toimus 25.–27. märtsil 2022 ja see oli teine Saudi Araabias toiminud etapp Vormel 1 ajaloos, millest eelmine toimus 2021. aasta detsembris. Võistlus toimus nädal pärast Bahreini Grand Prix'd ja kaks nädalat enne Austraalia Grand Prix'd.
Raketirünnakud
25. märtsil rünnati rakettide ja droonidega Aramco tehaseid Jeddah' külje all, umbes 16 km kaugusel ringrajast, mis põhjustas suure tulekahju. Jeemeni päritolu Huthi mässulised, kes väidetavalt korraldasid rünnaku ka 2021. aasta Diriyah ePrix ajal, võtsid rünnaku eest vastutuse. Musta suitsu oli esimese vabatreeningu ajal rajalt näha. Sõitjate, võistkonnajuhtide ja Vormel 1 tegevdirektor Stefano Domenicali vahelise kohtumise tõttu lükkus teise vabatreeningu algus 15 minutit edasi. Rünnakust hoolimata otsustasid Vormel 1 ja organisaator etapiga plaanipäraselt edasi minna.
GP sõitjate ühendus pidas täiendava kohtumise sama päeva õhtul ja jõudsid otsusele, et jätkavad osalemisega. BBC andmetel kinnitati sõitjatele, et ala on turvaline ning neile tuletati meelde, mis saab siis, kui sõitjad keelduvad etapol osalemast, milleks oli potentsiaalselt riigist lahkumise keelamine.
Üldarvestus enne etappi
Charles Leclerc juhtis sõitjate arvestuses pärast esimest etappi kaheksa punktiga oma võistkonnakaaslase Carlos Sainz juuniori ja 11 punktiga Lewis Hamiltoni ees. Konstruktorite arvestuses juhtis Ferrari, Mercedes oli Ferrarist 17 punkti maas ning Haas veel omakorda Mercedesest 17 punkti maas.
Osalejad
Sõitjad ja võistkonnad olid samad, mis registreeriti hooaja alguses. Ainukeseks erandiks oli teist etappi järjest Nico Hülkenberg, kes asendas Aston Martini pilooti Sebastian Vettelit, kes oli koroonaviirusest taastumas.
Rehvivalikud
Rehvitarnija Pirelli tõi sellele etapile kasutamiseks C2, C3, ja C4 seguga rehvid (vastavalt kõva, keskmise ja pehme segu märgistusega).
Kriitika
Korraldajariik Saudi Araabia oli pideva hukkamõistu all kasutades Vormel 1 Grand Prix'd sportswashing'uks (riigi maine pesemine spordi kaudu). Etapp toimus vaid kaks nädalat peale suurt massihukkamist, kus päevaga hukati 81 väidetavat kurjategijat. Amnesty International ütles, et võistlus ei tohi varjata Saudi Araabia inimõiguste rikkumisi. Reprieve'i juht Maya Foa ütles, Vormel 1 lepingu eesmärk Saudi Araabiaga on pesta Muḩammad bin Salmāni verist režiimi läbi spordi.
Lewis Hamilton kutsus üles Saudi Araabia juhte muutustele ja ütles, et sõitjad ei peaks vastutama võõrustajamaa inimõiguste küsimuses.
Vabatreeningud
Etapi jooksul peeti kolm tunni aja pikkust vabatreeningut. Esimesed kaks sessiooni peeti 25. märtsil 2022 kell 17 ja 20 kohaliku aja järgi (UTC+03:00). Kolmas vabatreening leidis aset 26. märtsil kell 17. Ferrari piloot Charles Leclerc oli kõikidel vabatreeningutel kiireim, edestades Red Bulli sõitjat Max Verstappenit;  Leclerc ja tema võistkonnakaaslane Carlos Sainz juunior olid sunnitud teise vabatreeningu varem lõpetama, sest mõlemad sõitsid seina.
Kvalifikatsioon
Kvalifikatsioon toimus 26. märtsil kell 20 kohaliku aja järgi (UTC+03:00) ja kestis tund aega. Mercedese sõitja Lewis Hamilton kukkus esimeses kvalifikatsioonivoorus välja esimest korda alates 2017. aasta Brasiilia Grand Prixäst ja esimest korda puhtalt tempo puudumise tõttu alates 2009. aasta Suurbritannia Grand Prix'st. Esimeses voorus tõi Williamsi piloot Nicholas Latifi rajale punased lipud pärast tema avariid. Peale väikest pausi kukkusid esimeses voorus välja AlphaTauri sõitja Yuki Tsunoda, mõlemad Williamsi sõitjad Latifi ja Alexander Albon, Nico Hülkenberg Aston Martiniga ja Hamilton. Teises voorus tulid taas punased lipud välja, kui Haasi sõitja Mick Schumacher tegi avarii, milles ta väga viga ei saanud, aga saadeti siiski haiglasse ülevaatusele. Sessioon jätkus pärast pikka pausi ning välja kukkusid Aston Martini sõitja Lance Stroll, Schumacher, Zhou Guanyu Alfa Romeoga ning mõlemad McLareni sõitjad Daniel Ricciardo ja Lando Norris. Ricciardo, kes kvalifitseerus 12. kohal, sai karistada 3 kohta stardirivis, sest ta takistas Alpine'i sõitjat Esteban Oconi.
Viimases kvalifikatsioonivoorus võttis oma esimese parima stardikoha Red Bulli sõitja Sergio Pérez Charles Leclerci ja Carlos Sainz juuniori Ferraride ees. Selle tulemusena püstitas Pérez uue rekordi, osaledes 215. Grand Prix'l enne esimest parimat stardikohta. Pérezi võistkonnakaaslane Max Verstappen oli neljas Oconi ja George Russelli ees. Kuigi Schumacher sai meditsiinitöötajatelt loa osaleda, otsustas Haas startida ühe autoga, sest Schumacheri väga katkise auto sõiduks parandamine seaks ohtu tema osalemise järgmise etapil Austraalias piiratud varuosade koguse tõttu.
Sõit
Sõit algas 27. märtsil kell 20 kohaliku aja järgi (UTC+03:00) ja kestis 50 ringi. Yuki Tsunoda autol ilmnes jõuallikarike stardirivvi sõites ja ta katkestas enne sõidu algust. Pérez hoidis peale starti liidrikohta Leclerci, Verstappeni ja Sainzi ees. Nicholas Latifi sõitis 15. ringil seina, mis tõi rajale turvaauto, vahetult pärast Pérezi esimest boksipeatust; Leclerc ja Verstappen tegid oma peatused turvaauto rajaloleku ajal ja naasid rajale Pérezi ette. Mehhiklane sõitis boksist väljunud Sainzist reeglitevastaselt mööda ja pidi oma koha turvaauto lahkudes hispaanlasele loovutama.
Suurema osa sõidust püsis keskväli tihedalt koos; Alpine'i sõitjate Fernando Alonso ja Esteban Oconi vahel käis mitu ringi suur duell ja nad vahetasid pidevalt kohtasid. Lahing lõppes, kui võistkond ütles Oconile, et ta oma kohta hoiaks. Alonso, Daniel Ricciardo ja Valtteri Bottas katkestasid 35.–36. ringi vahel mehaaniliste probleemide tõttu. Leclerc ei suutnud Verstappenit hoida DRSi ulatusest välja pärast virtuaalse turvaauto režiimi 37. ringil.
Ringidel 42–43 pidasid Leclerc ja Verstappen maha tiheda DRS-i lahingu, kus kumbki sõitja ei tahtnud 27. kurvis olla ees ja olla haavatav stardisirgel ja esimeses kurvis. 47. ringil põrkasid kokku Alexander Albon ja Lance Stroll, kellest esimene oli sunnitud katkestama. Kollased lipud esimeses kurvis tähendasid Leclerci rünnaku lõppu 48. ringil ning Verstappen võitis sõidu Leclerci ja Sainzi ees. Pärast sõitu sattusid Kevin Magnussen, Sainz ja Pérez kohtunike uurimise alla, sest nad ei võtnud kollaste lippude alas piisavalt hoogu alla. Keegi nendest aga karistada ei saanud. See oli Verstappeni hooaja esimene ja üldse 21. etapivõit. Tegu oli ka Hamilton 180. stardiga Mercedese roolis, ületades Michael Schumacheri ühe võistkonna eest alustatud sõitude rekordi.
Alates Austraalia Grand Prix'st keelustas FIA taktika, mida Verstappen rakendas turvaauto lahkumise järel, kus ta kiirendas ja pidurdas agressiivselt ja sõitis ees oleva auto kõrvale. Samasugust taktikat kasutas ka 2021. aasta Abu Dhabi ja 2022. aasta Bahreini Grand Prix'del. Uue reegli järgi peab võistleja sõitma ühtlases tempos ja ei tohi teha järske manöövreid ning keelati ära ees oleva auto kõrvale sõitmine.
Sõidu tulemused
Märkused
30 Hudson Yards
pisi|North Tower 30 Hudson Yards (ka North Tower) on ülikõrge multifunktsionaalne kõrghoone, mis asub Manhattani saare lääneküljel Hudsoni jõe lähedal. 2019. aastal valminud 101-korruseline ja 386,6 meetri kõrgune massiivne pilvelõhkuja on lühikest aega olnud New Yorgi kõrguselt kolmas ehitis.
Kõrghoone asub 10th Avenue ja 33rd Streeti nurgal.
Érick Gutiérrez
Érick Gabriel Gutiérrez Galaviz (sündinud 15. juunil 1995 Ahomes) on Mehhiko jalgpallur, kes mängib poolkaitsjana Hollandi kõrgliiga klubis PSV Eindhoven ja Mehhiko jalgpallikoondises.
Ta alustas klubikarjääri Mehhiko klubis Pachuca, millega liitus ta 2009. aastal. Klubi põhimeeskonnas debüteeris ta 2013. aasta oktoobris. 2016. aasta Clausura-hooajal tuli ta Pachucaga Mehhiko meistriks; samal hooajal valiti Gutiérrez Mehhiko kõrgliiga hooaja sümboolsesse koosseisu. Hooajal 2016–17 võitis ta klubiga CONCACAF-i Meistrite Liiga.
Võru Kannel
SA Võru Kannel on sihtasutus Võrus aadressil Liiva tänav 13.
Érick Gutiérrez
2018. aasta augustis sõlmis ta viieaastase lepingu PSV Eindhoveniga.
Võru Kannel
Sihtasutus asutati 6. detsembril 2011. Sihtasutus jätkab 1881 asutatud Võru laulu- ja mänguseltsi Kannel traditsioone. Sihtasutus kasutab samanimelist kultuurimaja.
S9 (Berliin)
S9 on Berliini linnaraudtee liin, mis sõidab Schönefeldi lennujaama ja Pankow' vahel. Liinil on 18 peatust ja kogu liini läbimiseks kulub 48 minutit. Liin sõidab 20-minutilise intervalliga ning õhtusel ajal on tavaliselt liin lühendatud Greifswalder Straße jaamani.
Érick Gutiérrez
Mehhiko jalgpallikoondises debüteeris Gutiérrez 11. oktoobril 2016 sõprusmängus Panama vastu. Koondisekarjääri esimese värava lõi ta 6. septembril 2019 sõprusmängus USA vastu. Ta on kuulunud Mehhiko koondisse 2017. aasta CONCACAF Gold Cupil, 2018. aasta maailmameistrivõistlustel, 2019. aasta CONCACAF Gold Cupil ja 2021. aasta CONCACAF Gold Cupil. Lisaks osales ta 2016. aasta suveolümpiamängude jalgpalliturniiril Mehhiko olümpiavõistkonna koosseisus.
S9 (Berliin)
S9 (Berlin) S9 (Berliinin S-Bahn)
Christoph Weiditz
Christoph Weiditz (sündinud 1498 Strassburgis, surnud 1560 Augsburgis) oli saksa medaljöör, nikerdaja ja kullassepp.
Eluloolist
Christoph Weiditz kuulus kunstnike suguvõssa, kes tegutses 15. sajandi keskpaigast 16. sajandi keskpaigani Ülem-Reinimaal, ta oli maalikunstniku ja puulõikemeistri Hans Weiditzi vend. Ta töötas aastail 1523–1525 Strassburgis, aastail 1525–1526 on teda mainitud Ulmis ja Oettingenis Švaabimaal ning 1526–1529 Augsburgis.
1528–1529 reisis ta keiser Karl V saatjaskonnas Hispaaniasse ja töötas sealses õukonnas. Sellest perioodist pärineb tema Trachtenbuch. 1530 või 1532. aastal pöördus ta Augsburgi tagasi.
Looming
Christoph Weiditzi loomingut iseloomustab kujunemine tema elu jooksul renessansi mõjutustega naiivsevõitu saksa sajandialguse vormikeelest säravaks renessanssmanerismiks.
Kunstiajalooliselt hinnatuim on tema medalilooming, millest on säilinud 117 eset, enamasti dateeritud aastaisse 1523–1544. Weiditzit loetakse Saksamaa renessansi nelja tähtsaima medalikunstniku hulka Hans Schwarzi, Friedrich Hagenaueri ja Matthes Gebeli kõrval. Ta lõi ka väikeskulptuure.
Moe- ja olustikuajalooliselt on tänapäeval oluline allikmaterjal tema Hispaania-reisi perioodil loodud, tänapäeval Nürnbergis Rahvusmuuseumis asuv Trachtenbuch, milles ta jäädvustas reisil nähtut ja milles sisalduvad näiteks joonistused Mehhiko vallutajast Hernán Cortésist, Hispaania eri piirkondade rahvarõivastest ja esimesed Euroopas loodud joonistused Mehhiko põliselanikest, kes olid kolooniatest toodud Hispaaniasse.
Kehvig
Kehvig (Kehvik) on eesti perekonnanimi.
Perekonnanime Kehvik (Käfig) on pandud Käru mõisas Vändra kihelkonnas Pärnumaal.
1. jaanuaril 2018 sellise perekonnanimega inimesi Eestis ei elanud või oli neid vähem kui 5.
Sildeava
pisi|300px|[[Kaarsild|Kaarsilla sildeavad on joonisel tähistatud numbriga 2 (kokku on neid 3)]] pisi|[[Silindervõlvi sambavahe on joonisel tähistatud numbriga 7]] Sildeava ehk sille on kahe sillasamba vaheline kaugus. Sildeava mõõdetakse ühest sillasamba teljest teise samba teljeni (puhaspikkust sambast sambani nimetatakse sambavaheks).
Mõistet "sildeava" või "sille" kasutatakse ka võlviga või mõne muu kanduriga sillatava ava pikkuse tähistamiseks muude ehitiste puhul.
Mitmesildeline sild
Kui sillal jõesambaid ei ole, siis nimetatakse silda ühesildeliseks. Sõltuvalt silla avade arvust nimetatakse sildu vastavalt kas kahe-, kolme- või enamasildeliseks sillaks.
Kaar (arhitektuur)
pisi|Ümarkaare ehitus silindervõlvi näitel. 1 – [[lukukivi, 2 – kiilkivid, 3 – kaare selg, 4 – talum, 5 – kaare palend, 6 – kaare kõrgus alates lähtejoonest kuni kaare kiiruni, 7 – sildeava, 8 – toestus. Punktiirjoon näitab raskuse kandumist kaares külgsuunaliselt, lukukivist lähtekivideni. Nooled näitavad raskuse jaotumist vertikaaltugede ja külgtoestuse vahel. Väikesed kolmnurgad tähistavad raskusjõudu]] pisi|Kaare kandejõu demonstratsioon. Tänu tekkivatele külgsuunalistele jõududele võib isegi lahtistest puitklotsidest laotud kaar kanda suurt raskust pisi|Kaaretüüpe ja nende konstrueerimiskäik visandlikult. Horisontaalne punktiirjoon tähistab lähtejoont, vertikaalne kaare kõrgust. Punane ringike tähistab ringjoone keskpunkti, punane peenike joon raadiust. 1 – [[ümarkaar, 2,3 – segmentkaar, 4 – teravkaar, 5 – kõrgendatud teravkaar e lantsettkaar, 6, 7, 8 – korvkaar, 9 – tuudorkaar, 10, 11 – ebasümmeetriline ümarkaar, 12 – hoburaudkaar, 13 – kiilkaar, 14 – hoburaud-teravkaar, 16 – rippkaar e draperiikaar, 17 – karniiskaar, 18 – kiilkaar e eesliselgkaar, 19 – õlgkaar, 21,22,23 – hulksiirkaar e lehvikkaar, 27 – ümarkaarest tuletatud kolmiksiirkaar, 28 – teravkaarest tuletatud kolmiksiirkaar, 29 – eesliselgkaarest tuletatud kolmiksiirkaar (ümberjoonistus Meyers Konversationslexikoni joonise järgi, umbes 1885)]] Kaar (ladina keeles arcus) on vertikaalne kõverjooneline struktuur kahe tugipunkti vahel, mis sildab tugipunktide vahelist ruumiosa ja võib olla konstruktsiooniliselt kandva funktsiooniga.
Ehituses tähendab kaar kõvera varda kujulist ehitustarindit, millega sillatakse hoonete, sildade ja muude ehitiste tugedevahelisi või seinaavasid. Reeglina võimaldab kaar sillata laiemaid avasid kui talakonstruktsioon. Kaar on, erinevalt võlvist, tasapinnaline tarind.
Kaare ehitus
Kaart moodustavaid aheneva kujuga kive nimetatakse kiilkivideks. Kaare keskmine, kõrgeim kivi kannab nimetust lukukivi ja on uksesillustes, sillakaartes vm sageli dekoratiivselt töödeldud. Talum on ühtaegu toe ülemine pind ja kaare alus. Talumi ülapinnalt tõmmatakse kaare lähtejoon, st joon, millest kõrgemal kaar algab. See on üleminekukoht, mis kannab kaare sisesurve üle tugedele. Kaare ladumise ajal ei püsi lähtejoonest kõrgemale jäävad kivid enam oma raskuse tõttu toe peal oma kohal. Ehituse ajal tuleb kaart puittarindiga toetada, et see kokku ei variseks.
Kaare esimesed kiilkivid, mis toetuvad otse talumile, on kaare lähtekivid. Kaare sisepinda nimetatakse kaare palendiks. Palendi kõrgeim punkt kannab nimetust kaare lagipunkt ehk kaare kiird. Kaare ülemine pind, kaare selg, kannab pealelaotud kivikihte.
Kaare sisejõud
Kaare sisejõud ja kaare kuju sõltuvad kasutatud ehitusmaterjalist. Mördita müüritisel pole üldse tõmbetugevust. Ka kivide vahele pandud mört muudab ses osas vähe (mördi ülesanne on mitte kive omavahel kokku kleepida, vaid nende kohalpüsimist parandada). Seevastu on kivimüüritise survetugevus väga kõrge. Tsemendi puhul on survetugevus umbes 10 korda kõrgem tõmbetugevusest.
Talasillus ja samuti pseudokaar eeldavad materjale, mis oleks tõmbele vastupidavad (tala paindel raskuse all mõjub tala alumisele pinnale tõmbejõud). Kaarsillus aga toimib tänu tõmbe puudumisele tarindis ja mineraalsete (kivi, betoon jm) või keraamiliste (tellis) ehitusmaterjalide suurele survetugevusele. Õigesti laotud kaares tasakaalustab külgsuunaline surve tõmbe ja kannab kaarel lasuva raskuse üle tugedele.
Vanaajal
Tellistest kaari hakati kasutama Mesopotaamias ja Egiptuses. Euroopa mandril ehitati esimesed kaartarindid 7. sajandil eKr Etruurias. Need tehti tahutud looduskividest.
Antiikajal
Antiikajal Kreekas leidis kaar vähe kasutust, seevastu Vana-Roomas ehitati kaartarindina nii võlve kui ka kuppelehitisi. . Seal arendati see täiuslikkuseni, põhiliselt kasutati ümarkaart. Kaared laoti tellistest või tahutud kividest.
Hans von Euler-Chelpin
pisi|Hans Karl August Simon von Euler-Chelpin Hans Karl August Simon von Euler-Chelpin ka Hans von Euler-Chelpin ka Hans von Euler(15. veebruar 1873 Augsburg – 6. november 1964 Stockholm) oli Saksa päritolu Rootsi biokeemik. Aastal 1929 pälvis ta suhkrute alkohoolse kääritamise ja protsessis osalevate ensüümide uurimise eest Nobeli keemiaauhinna.
Samal aastal sai keemiaauhinna ka inglise biokeemik Arthur Harden.
Panus teaduse arengusse
Ta avaldas üle 1000 teaduspublikatsiooni. Ta uuris koensüüme, ensüüme, glükolüüsi, suhkrute kääritamist, vitamiine (näitas, et juurviljades leiduvad beetakarotenoidid on provitamiinid ja need muudatekse organismis A-vitamiiniks), nukleiinhappeid, taimede ning seente keemiaga seotut jpm.
Eraelulist
Hans von Euler-Chelpin oli kaks korda abielus. Esimesest abielust Astrid Cleve von Euleriga sündis viis last. Nende pojast Ulf Svante Hansson von Euler-Chelpinist sai tuntud füsioloog ja farmakoloog, kes noradrenaliini keemilise koostise uurimise eest sai aastal 1970 Nobeli auhinna. 1913 abiellus von Euler parunessi Elisabeth Ugglasiga (ingl k Elisabeth, Baroness of Ugglas) ja neil sündis neli last.
Kanepi uus kalmistu
Kanepi uus kalmistu (ka Kanepi-Ala kalmistu) on kalmistu Kanepi kihelkonnas Võrumaal, tänapäevase haldusjaotuse järgi Kanepi alevikus Kanepi vallas Põlva maakonnas.
Ajalugu
Kanepi kirikuaeda lõpetati matmine üldiselt 1773. aastal, arvatavasti pühitseti siis ka uus kalmistu, kuhu edaspidi maeti sinna enamik kihelkonna surnuid. Kalmistut laiendati 1820. aastal, kuid ometi hakkas see kitsaks jääma.
Uue kalmistu jaoks valiti välja maa-ala kirikust loodes. Kanepi uus kalmistu pühitseti 1847. aastal, kuid matmist jätkati ka vanale kalmistule. Kalmistu on 1997. aastast riiklik ajaloomälestis.
Kirjeldus
Kalmistu jääb Kanepi kirikust linnulennult 1 km kaugusele loodesse. Müüriga piiratud ala suurus on umbes 2,75 ha, matmisala on oluliselt väiksem.
Kalmistu on praegu kasutusel ning on üldiselt hästi hooldatud.
Saaremaa sõrmkäpp
Saaremaa sõrmkäpp (Eestis Dactylorhiza osiliensis, mujal Dactylorhiza praetermissa subsp. osiliensis) on käpaliste sugukonda sõrmkäpa perekonda kuuluv taimeliik.
Liik on Eestis arvatud II kaitsekategooriasse.
Botaanilised tunnused
Taime kõrgus on 35–82 cm. Õied on suhteliselt suured ja purpurvioletsed. Õisikus on üldjuhul 14–57 (maksimaalselt kuni 69) õit. Õite kandelehed ulatuvad pikalt õisikust välja. Nõrga mustriga õie huule pikkus on 7–9 mm. Huule keskmine hõlm on terava tipuga ja ette ulatuv. Õie kannus on 7–10 mm pikkune. Lehed on laikudeta, 10–20 cm pikkused ja 1–3 cm laiused.
Ajalugu
2000. aastal leidsid soomlastest loodushuvilised Saaremaa läänerannikult sadakond määramata sõrmkäpa isendit. Algselt määrati need lääne-sõrmkäpaks, kuid hilisemad uuringud kinnitasid leidu tundmatu liigina, mis võis olla lääne-sõrmkäpa sugulane.
2004. ja 2005. aasta ulatuslike otsingute käigus leiti merekaldast 200–500 m kauguselt umbes 2 km² suuruselt maa-alalt ligi 3000 õitsvat (generatiivset) ja sadu vegetatiivseid taimi. Põhjalike võrdlus- ja määramistööde järel leiti, et tegemist on eraldi liigiga, mille nimeks sai saaremaa sõrmkäpp (Dactylorhiza osiliensis). Siiski pole väljaspool Eestit saaremaa sõrmkäppa liigina tunnustatud, vaid teda peetakse lääne-sõrmkäpa alamliigiks (Dactylorhiza praetermissa subsp. osiliensis).
Kasvukohad
Saaremaa sõrmkäpa kasvukohtadeks on peamiselt lubjarikka pinnasega niiske poolvarjuline loomännik ja niiske looniit, mis on kevaditi üle ujutatud ja suviti kuiv või niiske, kuid teda võib ka kruusatee äärest leida.
Paljunemine
Saaremaa sõrmkäpp õitseb tavaliselt juuni keskpaigast juuli keskpaigani. Tolmeldajateks on mitmesugused putukad, kuid sõrmkäppadele iseloomulikult puudub õites nektar.
Roberto Merhi
thumb|Roberto Merhi 2009. aastal Roberto Merhi Muntan (sündinud 22. märtsil 1991 Castellón de la Planas) on hispaania vormelisõitja.
2015. aasta hooajal oli ta Vormel 1 Manor Marussia meeskonna sõitja.
2014. aasta hooajal oli ta Vormel 1 sarjas Caterhami meeskonnas testsõitja.
Hutita Helsekivi
Hutita Helsekivi on ohvrikivi Võrumaal Urvaste kihelkonna Hutita külas. Kivi on segi aetud lähedal asuva Tinnipalu rändrahnuga.
Miinilõhkaja
pisi|Saksa mereväe miinilõhkaja ehk Sperrbrecher (1943) Miinilõhkaja (miinitõkkeläbistaja) on veeteedele ja muule olulisele akvatooriumile veesatud meremiinide hävitamiseks kasutatav sõjalaev, mis hävitab miine oma laevakere mõjul lõhates.
Kirjeldus
Miinilõhjakajatega on mõeldud rajamaks olulisi läbipääse miinitõketesse, kui mingil põhjusel puudub võimalus miinide otsimiseks ja hävitamiseks sobivate tavapäraste miinitraalerite või miinijahtijate kasutamiseks.
Miinilõhkaja võib hävitada miine neile füüsiliselt otsa või peale (üle) sõites, aga samuti tekitades enda ümber spetsiaalselt tugevat elektromagnetvälja või müra. Teised laevad järgnevad talle. Ülesande täitmiseks kasutatakse tsiviillaevadest ümber ehitatud laevu, mis on oluliselt suurendatud ujuvusvõimega või ka spetsiaalselt ehitatud sõjalaevu. Spetsiaalselt miinitõketesse sõitmiseks valmistatud laevad võivad olla kaugjuhitavad.
Svitavy
Svitavy (saksa keeles Zwittau) on linn Tšehhis Pardubice maakonnas, Svitavy ringkonna halduskeskus. Svitavy asub Pardubicest ligikaudu 60 km kagus.
Svitavy asub merepinnast 435 meetri kõrgusel.
Svitavyt on esmamainitud 1256. aastal. Linn kuulus Olomouci piiskopile. 16. sajand oli linna õitseaeg, kaubandus ja käsitöö arenesid. Kolmekümneaastane sõda pidurdas mõneks ajaks linna arengut. 1781. aastal hävis tulekahjus suur osa linnast. 19. sajandil hakkas Svitavys arenema tekstiilitööstus.
Teise maailmasõja järel saadeti linna saksa rahvusest elanikkond, kes moodustas 90% rahvastikust, riigist välja.
Svitavy vanalinn on alates 1990. aasta novembrist ajalooline linnakaitseala.
Svitavy on saksa töösturi Oskar Schindleri (1908–1974) sünnilinn.
Plasmodium falciparum-malaaria
Plasmodium falciparum-malaaria (Malaria a Plasmodio falciparo) on inimestel esinev malaariavorm, mida põhjustab punalibledesse elama asunud eukarüootsete algloomade liik Plasmodium falciparum ja millesse nakatub osa inimesi mitmete hallasääse perekonda liigitatud emaste sääskede pistete vahendusel.
Plasmodium falciparum-malaaria põhjustab enamiku malaariasurmadest. Malaariasse suremus on Aafrikas elavatel väikelaste (ühe kuu kuni viieaastaste laste) seas üsna suur, kuid teadlased ei oska seletada, miks raske aseksuaalse parasiteemiaga lastest osa sureb, ülejäänud aga mitte. Traditsioonilistes malaariapiirkondades (ka haiguspiirkondades) on teadlaste meelest kohalikel inimestel teatud vastupanuvõime ja raskekujuline malaariavorm (raske parasiteemia) ei pruugi kliiniliselt väljendunud malaariana ega surma tähendada, seevastu turistidel võib parasiteemia aga surma põhjustada.
Parasiteemia võib ulatuda ka üle 20%.
Sümptomaatika
Peiteaeg on vähemalt 1 nädal, tavaliselt kaks kuni neli nädalat ja haruharva üle aasta.
Malaariale iseloomulik sümptom on punaliblede lagunemisest põhjustatud külmavärinatega hoogudena esinev palavik. Kõrge palavik kestab paar tundi ning sellele järgneb higistamine ja palaviku kiire langus. Palavikuhood võivad kindla intervalliga korduda. Lisaks palavikule ja külmavärinatele võib esineda erütrotsüütide lüüsil vabanevate tsütokiinide toimel ka pea- ja lihasevalusid, iiveldust, oksendamist, kõhuvalusid ning kõhulahtisust.
Jevgeni Velihhov
pisi Jevgeni Pavlovitš Velihhov (vene Евге́ний Па́влович Ве́лихов, sündinud 2. veebruaril 1935 Moskvas) on Vene füüsik, pedagoog ja ühiskonnategelane.
Alates 1961. aastast töötab ta I. V. Kurtšatovi nimelises Aatomienergia Instituudis. Aastal 1972 asutas ta Moskva Füüsika-Tehnika Instituudi juures aerofüüsika ja kosmoseuuringute kateedri, mida juhib siiani.
Aastal 1975 asus ta juhtima NSV Liidu termotuumareaktorite väljatöötamise programmi. Ta osales Tšornobõli avarii tagajärgede likvideerimisel.
Plasmodium falciparum-malaaria
Raske malaaria
Raskekujulist Plasmodium falciparum-malaariat tuvastatakse kliiniliste või laboratoorsete tõendusmaterjalide alusel, mis näitavad elutähtsate elundite düsfunktsionaalsust. Enamik raske malaaria surmajuhtumitest põhjustab just P. falciparum-nakkus.
Jevgeni Velihhov
Ta on füüsika-matemaatika doktor (1964) ja NSV Liidu Teaduste Akadeemia akadeemik (1974).
Plasmodium falciparum-malaaria
Raske malaaria
Raske malaaria kliinilised haigusnähud võivad lastel ja täiskasvanutel olla erinevad. HI-viiruse kandjad on raskele malaariavormile vastuvõtlikumad.
Jevgeni Velihhov
Ta on olnud NSV Liidu Teaduste Akadeemia ja Venemaa Teaduste Akadeemia asepresident (1978–1991 ja 1991–1996) ning Rahvusliku Uurimiskeskuse Kurtšatovi Instituut direktor ja president (1992–2015), alates 2015. aastast aupresident.
Aastal 1986 kandideeris ta NSV Liidu TA presidendiks, kuid kaotas Guri Martšukile.
Plasmodium falciparum-malaaria
Labori tulemused ja muu
Vedeliku suurenenud manustamine, hapnikumürgistus ja mitmed seni tundmata tegurid võivad kutsuda esile kopsuödeemi, täiskasvanu respiratoorse distressi sündroomi, hulgiorganpuudulikkuse ja surma.
Esmatasandi tervisekeskus
Esmatasandi tervisekeskus (ETTK) on ühtses juriidilises isikus töötav perearstide meeskond, mis koondab vähemalt kolm nimistut.
Plasmodium falciparum-malaaria
Labori tulemused ja muu
Enamik haigusjuhte on siiski kerged, raskete ja eluohtlike malaariajuhtumite korral esineb raskekujuline aneemia, hüperparasiteemia (P. falciparum parasiteemia >10%), akuutne neerupuudulikkus, hüpoglükeemia, hingamistakistus, krambihood ja kooma.
Esmatasandi tervisekeskus
Kolme perearsti meeskonnas on lisaks pereõdedele ämmaemand, füsioterapeut ja koduõde. ETTK teeninduspiirkond on Terviseameti määratud kindel geograafiline ala (nt omavalitsusüksus, maakond). vasakul|pisi|410x410px|ETTK asukohad, filiaalid ja teenuspiirkonnad Tegemist on esmatasandi tervishoiuteenuste paketiga, mis tagab abi ja lahenduse perearsti meeskonna poolt enamiku terviseprobleemide korral. Perearstide roll ETTK-s on lisaks üldarstiabi osutamisele ka oma nimistu patsientidele ämmaemanduse, füsioteraapia ja koduõenduse osutamise korraldamine. Üks oluline põhimõte ongi ETTK patsientidele tervisest lähtuvate vajaduspõhiste integreeritud terviseteenuste korraldamine. Mitme spetsialisti koostöös leitakse parim lahendus terviseprobleemidele juhtumipõhiselt. Haiguste või krooniliste haiguste tüsistuste ennetamiseks koostatakse ETTK patsientide andmete analüüsi alusel vastavad sihtrühmad, keda jälgitakse ning kutsutakse vajadusel tervisekontrolli proaktiivselt. Proaktiivse tervisekontrolli sagedus oleneb east (nt. 0-18-aastaste jälgimise juhend), haiguse ravijuhendist või muudest riskiteguritest. Terviseseisundi hindamiseks ja haiguste esmaseks diagnoosimiseks on ETTK vastava oskustega spetsialistid, patsientide vastuvõtuks/kaugtööks ruumid ja meditsiiniseadmed. ETTK teenused tagab Eesti Haigekassa (EHK) kombineeritud rahastusmudeli abil - pearaha, baasraha ja teenustepõhisest tasustamisest. ETTK kulumudelis on tagatud esmatasandi tervishoiuteenustele lisaks ka tugiteenused - juhtimine ja spetsialistide assisteerimine. EHK tagab ravikindlustatud isikutele ETTK teenused tulenevalt tervishoiuteenuste korraldamise seadusest tulenevatest sätetest lepingutega. ETTK teenuste osutamise lepingupartneriteks saavad olla Terviseametist tegevusloa taotlenud üldasrtiabi osutavad äriühingud, mille omanikud on kas perearstid või kohalikud omavalitsused. ETTK meeskonnal on vastutus tagada esmane kontakt tervise küsimustes tööpäeva jooksul kella 8-st kuni 18-ni. Esmasel kontaktil (vastuvõtul, telefonitsi, meilitsi, e-perearstikeskuse või Skype'i kaudu) kaardistatakse tervisevajadused, nõustatakse, vajadusel korraldatakse vastuvõtt/järgmine kontakt või antakse juhised probleemi lahendamiseks.
Lisaks patsientide tervisevajadustele hinnatakse ka sotsiaalseid vajadusi, lähtuvalt vajadustest nõustab ETTK meeskond patsienti või suunab eriarstiabi või sotsiaalhoolekande teenuste pakkuja poole. Eriarstiabi kaasamine toimub e-konsultatsiooni abil, mis annab perearstile võimaluse saada edasised juhised patsiendi käsitlemisel või kutsub eriarst patsiendi enda vastuvõtule üle, luues ise kontakti otse patsiendiga.
Plasmodium falciparum-malaaria
Labori tulemused ja muu
Plasmodium falciparum-malaaria raske vormiga seostatakse ka ajumalaariat.
Neerupuudulikkus
Plasmodium falciparum-malaaria korral tekkida võiva akuutse neerupuudulikkuse mehhanismi käesoleval ajal ei tunta. On pakutud mitmeid hüpoteese nagu nakatunud erütrotsüütide lõhkemine, immuunsüsteemi vahendatud patoloogia, vedelikukaotus, vedelikupeetus, glomerulonephritis proliferativa jt.
Kopsude kahjustused
Vedelike suurenenud manustamine, hapnikumürgistus ja mitmed seni tundmata tegurid kutsuda esile kopsuödeemi ja täiskasvanu respiratoorse distressi sündroomi.
Ajumalaaria
Ajumalaaria on Plasmodium falciparum-malaaria raske vormi kliiniline sündroom, mis avaldub mitmete neuroloogiliste tüsistustena. Igal aastal esineb ajumalaariat hinnanguliselt 575 000 Aafrika lapsel.
Maailma Terviseorganisatsioon defineerib ajumalaariat kui kliinilist sündroomi, mille korral esineb:
Laste ajumalaaria korral esineb aju paistetus, koljusisene kõrgrõhk, võrkkesta muutused ja ajutüve kahjustuse märgid.
Süsteemsete tüsistustena aneemia, metaboolne atsidoos, elektrolüütide tasakaalutus, hüperpüreksia, hüpoglükeemia, šokk.
Ajumalaaria patogeneesiga seonduv ei ole selge. Arvatakse, et ajju pääsenud parasiitide toimel vabastatakse mitmeid tsütokiine ja kemokiine. Arvatakse ka, et nn parasiitide klombid liiguvad peaajju ja blokeerivad kapillaare ja/või liibuvad soonte endoteelirakkude külge ja takistavad vere liikumist.
Ravita on ajumalaaria surmlõppega. Lastele manustatakse malaaraivastaseid medikamente (cinchonoids 'e või artemisiniini derivaate) parenteraalselt, ravile vaatamata 15–20% lastest sureb.
Haiglasse toimetatud lapsed võivad surra 24 tunni jooksul, enamik (2/3) neist südameseiskuse tõttu.